
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 224 

7 Νοεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

317. Ίδρυση Γραφείου Ακολούθου Οικονομικών και Ε¬ 

μπορικών Υποθέσεων (Ο.Ε.Υ.) στην Πρώην Γιου- 
γκοσλαβική Δημοκρατία της Μακεδονίας. 1 

318. Αύξηση θέσεων μονίμων υπαλλήλων του Κλάδου 

Υπαλλήλων Οικονομικών και Εμπορικών Υποθέ¬ 
σεων του Υπουργείου Εθνικής Οικονομίας. 2 

319. Αντικατάσταση των διατάξεων του άρθρου 5 του 

Π.Δ. 1025/77. 3 

320. Άδειες αλιείας με το αλιευτικό εργαλείο ζαργανό- 

διχτο. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 317 (-|) 

Ίδρυση Γραφείου Ακολούθου Οικονομικών και Εμπορι¬ 
κών Υποθέσεων (Ο.Ε.Υ.) στην Πρώην Γιουγκοσλαβική 
Δημοκρατία της Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 2 του Ν. 2297/1995 «Οργάνωση 
και λειτουργία των Γ ραφείων Οικονομικών και Εμπορικών 
Υποθέσεων του Υπουργείου Εθνικής Οικονομίας και άλ¬ 
λες διατάξεις». 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 τ.Α') όπως αυτό προστέ¬ 
θηκε με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων τροποποίηση των διατάξεων 
του Ν. 1712/1987 γιατον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών ε- 
παγγελματιών και άλλες διατάξεις» (ΦΕΚ 154 τ.Α') και το 
άρθρο 1 παρ. 2α του Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (ΦΕΚ 38 τ.Α'). 

2. Την Κοινή Απόφαση του Πρωθυπουργού και του Υπ. 
Εθν. Οικονομίας με αριθ. 34001/ΔΙΟΕ 1957/9.10.1996, 


«Καθορισμός αρμοδιοτήτων των Υφυπουργών Εθνικής 
Οικονομίας» (ΦΕΚ 937 Β/14.10.1996). 

3. Από τις διατάξεις αυτού του διατάγματος προκαλεί- 
ται δαπάνη σε βάρος του κρατικού προϋπολογισμού ύ¬ 
ψους 36.700.000 δραχμών περίπου για το τρέχον οικονο¬ 
μικό έτος. 

Η ανωτέρτο δαπάνη καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
μείωση του ειδικού φορέα 13/130 ΚΑΕ 5184 του Υπουρ¬ 
γείου, ύψους 36.700.000 δρχ. περίπου για το τρέχον οι¬ 
κονομικό έτος με αντίστοιχη αύξηση του ειδικού φορέα 
13/130, για την οποία έχει εκδοθεί η απόφαση αριθ. 
130023/9.6.97 του Υπουργού Οικονομικών. Για δε τα επό¬ 
μενα οικονομικά έτη η δαπάνη αυτή θα ανέρχεται σε 
43.100.000 δρχ. περίπου και θα καλύπτεται με την εγγρα¬ 
φή των σχετικών πιστώσεων στον ειδικό φορέα 13/130 και 
στους οικείους ΚΑΕ. 

4. Την Κοινή Απόφαση του Πρωθυπουργού και του Υ¬ 
πουργού Οικονομικών με αριθ. 1107147/1239/0006Α/ 
4.10.1996, «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 922 
Β/7.10.1996). 

5. Τη γνωμοδότηση μεαριθμ. 184/1997 του Συμβουλίου 
της Επικράτειας, μετά από πρόταση των Υπουργών Εσω¬ 
τερικών, Δημ. Διοίκησης και Αποκέντρωσης και Εξωτερι¬ 
κών, και των Υφυπουργών Εθνικής Οικονομίας και Οικο¬ 
νομικών, αποφασίζουμε: 

Άρθρο Ιο 

Ιδρύεται Γ ραφείο Ακολούθου Οικονομικών και Εμπορι¬ 
κών Υποθέσεων (Ο.Ε.Υ.) στην Πρώην Γιουγκοσλαβική Δη- 
μοκρατίατης Μακεδονίας (Π.Γ.Δ.Μ.) στο Γ ραφείο Συνδέ¬ 
σμου της Ελλάδος με έδρα τα Σκόπια και περιφέρεια την 
Πρώην Γ ιουγκοσλαβική Δημοκρατία της Μακεδονίας. 

Άρθρο 2ο 

Κάθε γενική ή ειδική διάταξη που αντίκειται στις διατά¬ 
ξεις του παρόντος ή ρυθμίζει διαφορετικά τα θέματα που 
διέπονται από αυτό καταργείται. 

Άρθρο 3ο 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνησεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 29 Οκτωβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΑΛ. ΠΑΠΑΔΟΠΟΥΛΟΣ Θ. ΠΑΓΚΑΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΟΙΚΟΝΟΜΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΑΛ. ΜΠΑΛΤΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 318 ( 2 ) 

Αύξηση θέσεων μονίμων υπαλλήλων του Κλάδου Υπαλ¬ 
λήλων Οικονομικών και Εμπορικών Υποθέσεων του Υ¬ 
πουργείου Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 2 παρ. 3 και 4 του Ν. 2297/1995 «Οργά¬ 
νωση και λειτουργία των Γραφείων Οικονομικών και Ε¬ 
μπορικών Υποθέσεων του Υπουργείου Εθνικής Οικονο¬ 
μίας και άλλες διατάξεις» (Α' 50). 

2. Του άρθρου 22 παρ. 3 του Ν. 2362/1995 (Α' 247) «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις». 

3. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α' 154), και αντικατα- 
στάθηκε με το άρθρο 1 παρ. 2α του Ν. 2469/1997 Α' 38). 

4. Από τις διατάξεις αυτού του διατάγματος προκαλεί- 
ται δαπάνη σε βάρος του κρατικού προϋπολογισμού ύ¬ 
ψους 59.850.000 δραχμών περίπου για το τρέχον οικονο¬ 
μικό έτος και 178.000.000 δραχμές περίπου για καθένα α¬ 
πό τα επόμενα οικονομικά έτη. 

5. Η ανωτέρω δαπάνη καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
μείωση του ειδικού φορέα 13/130 ΚΑΕ 5184 του Υπουρ¬ 
γείου ύψους 59.850.000 δρχ. και αντίστοιχη αύξηση του 
ειδικού φορέα 13/130 ΚΑΕ 0211,0221, 0223, 0224, 0225, 
0229, 0232, 0237, 0233, 0241,0264, για την οποία έχειεκ- 
δοθεί η απόφαση αριθ. 2043728/31.7.97 του Υπουργού 
Οικονομικών. Για δε τα επόμενα οικονομικά έτη η δαπάνη 
αυτή καλύπτεται με την εγγραφή των σχετικών πιστώσε¬ 
ων στον ειδικό φορέα 13/130 και στους οικείους ΚΑΕ. 

6. Την Κοινή Απόφαση του Πρωθυπουργού και του Υπ. 
Εθνικής Οικονομίας με αριθ. 34001./ΔΙΟΕ 1957/ 
9.10.1996, ΦΕΚ 937 Β/14.10.1996 «Καθορισμός αρμοδιο¬ 
τήτων των Υφυπουργών Εθνικής Οικονομίας». 

7. Την αριθ. 1107147/1239/0006Α/4.10.96 (ΦΕΚ 922/Β/ 
7.10.96) απόφαση του Πρωθυπουργού και Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

8. Τη 46/1997 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Εσωτερικών, 
Δημόσιας Διοίκησης και Αποκέντρωσης, και των Υφυ¬ 
πουργών Εθνικής Οικονομίας και Οικονομικών, αποφασί¬ 
ζουμε: 

Άρθρο 1 ο 

Οι οργανικές θέσεις του βαθμού Γ ενικού Συμβούλου 


Ο.Ε.Υ. του Κλάδου Υπαλλήλων Οικονομικών και Εμπορι¬ 
κών Υποθέσεων αυξάνονται κατά μία (1). 

Άρθρο 2ο 

Οι οργανικές θέσειςτου βαθμού Συμβούλου Ο.Ε.Υ. του 
κλάδου Υπαλλήλων Οικονομικών και Εμπορικών Υποθέ¬ 
σεων αυξάνονται κατά πέντε (5). 

Άρθρο 3ο 

Κάθε γενική ή ειδική διάταξη που αντίκειται στις διατά¬ 
ξεις του παρόντος ή ρυθμίζει διαφορετικά τα θέματα που 
διέπονται από αυτό καταργείται. 

Άρθρο 4ο 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 24 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΑΛ. ΜΠΑΛΤΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 319 ( 3 ) 

Αντικατάσταση των διατάξεων του άρθρου 5 του 
Π.Δ. 1025/77. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τηςπαρ. 1 του άρθρου 3του Ν. 476/76 (ΦΕΚ 308τ.Α') 
«Περί Εκκλησιαστικής Εκπαιδεύσεως». 

β) Της παρ. 1 του άρθρου 69 της παρ. 11 του άρθρου 5 
και της παρ. 9 του άρθρου 8 του Ν. 1566/85 (ΦΕΚ 167 Α') 
«Περί Δομής και λειτουργίας της Πρωτοβάθμιας και Δευ¬ 
τεροβάθμιας Εκπαίδευσης και άλλες διατάξεις». 

γ) Του άρθρου 29Ατου Ν. 1558/1985 (ΦΕΚ 137 Α') «Κυ¬ 
βέρνηση και Κυβερνητικά Όργανα» όπως προσετέθηκε με 
το άρθρο 27 του Ν. 2081/92 (ΦΕΚ 154 Α') και τροποποιή¬ 
θηκε μετο άρθρο 1 παρ. 2ατου Ν. 2469/1997 (ΦΕΚ 38 Α'). 

δ) Του άρθρου 2 του Π.Δ. 104/1979 (ΦΕΚ 23τ.Α') «Περί 
σχολικού και διδακτικού έτους, υπηρεσιακών βιβλίων, εγ¬ 
γραφών, μετεγγραφών, φοιτήσεως, διαγωγής και τιμητι¬ 
κών διακρίσεων των μαθητών των σχολείων Μέσης Γ ενι¬ 
κής Εκπαιδεύσεως». 

2. Τις αριθμ. 1/21.1.1997 και 3/14.4.1997 γνωμοδοτήσεις 
του Εποπτικού Συμβουλίου Εκκλησιαστικής Εκπαίδευσης. 

3. Από τις διατάξεις αυτού του διατάγματος δεν προκα- 
λείται δαπάνη σε βάρος του κρατικού προϋπολογισμού. 

4. Την αριθμ. 373/97 Γνωμοδότηση του Συμβουλίου της 
Επικράτειας με πρόταση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Παιδεί¬ 
ας και Θρησκευμάτων, αποφασίζουμε: 

Άρθρο μόνο 

Οι διατάξεις του άρθρου 5 του Π.Δ. 1025/1977 αντικα¬ 
θίστανται, ως εξής: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΑΡΓΙΕΣ - ΔΙΑΚΟΠΕΣ - ΕΟΡΤΕΣ - ΕΚΔΗΛΩΣΕΙΣ 

Α) ΑΡΓΙΕΣ-ΔΙΑΚΟΠΕΣ 

Στα Σχολεία και στις Ανώτερες Σχολές της Δημόσιας 
Εκκλησιαστικής Εκπαίδευσης δεν διεξάγεται διδασκαλία 
μαθημάτων κατά τις παρακάτω ημέρες αργίας και διακο¬ 
πών, ως ακολούθως: 

1. ΗΜΕΡΕΣ ΑΡΓΙΑΣ 

α) Κατά τις Κυριακές. 

β) Κατά τις θρησκευτικές εορτές: του Αγίου Πνεύμα¬ 
τος, της Καθαράς Δευτέρας καιτου Πολιούχου της έδρας 
του Σχολείου. 

γ) Κατά τις εθνικές επετείους της 28 ης Οκτωβρίου και 
της 25 ης Μαρτίου, 

δ) την 1η Μάίου. 

ε) Των Τριών Ιεραρχών τελείται εκκλησιασμός και δεν 
διεξάγεται διδασκαλία μαθημάτων. 

2. ΔΙΑΚΟΠΕΣ 

α) Διακοπές Χριστουγένων από την 24η Δεκεμβρίου μέ¬ 
χρι και την 7η Ιανουάριου. 

β) Διακοπές Πάσχα από τη Μεγάλη Δευτέρα μέχρι και 
το Σάββατο της Διακαινησίμου. 

γ) Θερινές Διακοπές. 

ί) Για τα σχολεία της Μέσης Εκκλησιαστικής Εκπαίδευ¬ 
σης ισχύουν οι αντίστοιχες διατάξεις του άρθρου 2 του 
Π.Δ. 104/79 που εφαρμόζονται στα σχολεία της Μέσης 
Γενικής Εκπαίδευσης. 

μ) Για τις Ανώτερες Εκκλησιαστικές Σχολές εφαρμόζο¬ 
νται οι διατάξεις του άρθρου 2 παρ. 2 του Π.Δ. 1025/77. 

Β) ΕΟΡΤΕΣ - ΕΚΔΗΛΩΣΕΙΣ 

1. Κατά τις εορτές των Ταξιαρχών, του Αγίου Νικολάου, 
του Αγίου Γεωργίου, του Αγίου Κωνσταντίνου και Ελένης 
και της Αναλήψεως, κατά τις δύο πρώτες διδακτικές ώρες 
τελείται Θεία Λειτουργία και συνεχίζεται η διδασκαλία των 
μαθημάτων σύμφωνα με το πρόγραμμα του Σχολείου. 

2. Κατά την 26ην Οκτωβρίου πραγματοποιείται η εορτή 
της σημαίας και εορτή στη μνήμη του Αγίου Δημητρίου. 

3. Ορίζεται ο Άγιος Νεκτάριος προστάτης όλων των Εκ¬ 
κλησιαστικών Σχολείων και σχολών της χώρας. Η 9 Π Νο¬ 
εμβρίου καθιερώνεται ημέρα μνήμης του Αγίου Νεκταρί¬ 
ου και ως ημέρα ειδικής εορτής των εκκλησιαστικών σχο¬ 
λείων και σχολών. Κατά τις δύο πρώτες διδακτικές ώρες 
τελείται Θεία Λειτουργία και στη συνέχεια πραγματοποι¬ 
ούνται εορταστικές εκδηλώσεις (ομιλίες, παρουσίαση ερ¬ 
γασιών των μαθητών και των σπουδαστών) για να προ¬ 
βάλλεται η προσωπικότητα και το έργο του Αγίου. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 29 Οκτωβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ ΓΕΡΑΣΙΜΟΣ Δ. ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 320 ( 4 ) 

Άδειες αλιείας με το αλιευτικό εργαλείο ζαργανόδιχτο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 10 του Ν.Δ. 420/1970 «Αλιευτικός Κώ- 
διξ» (Α' 27), όπως αντικαταστάθηκε με την παρ. 2 του άρ¬ 
θρου 3 του Ν. 1740/1987 «Αξιοποίηση και προστασία κο¬ 
ραλλιογενών σχηματισμών, ιχθυοτρόφων υδάτων, υδα¬ 
τοκαλλιεργειών και άλλες διατάξεις» (Α' 221) και 
τροποποιήθηκε με την παρ. 1 του άρθρου 9 του Ν. 
2040/1992 «Ρύθμιση θεμάτων αρμοδιότητας Υπουργείου 
Γεωργίας και νομικών προσώπων εποπτείας του και άλ¬ 
λες διατάξεις» (Α' 70). 

β) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση του Ν. 1721/1987 για τον εκ¬ 
συγχρονισμό των επαγγελματικών οργανώσεων των ε¬ 
μπόρων, βιοτεχνών και λοιπών επαγγελματιών και άλλες 
διατάξεις» (Α' 154) και τροποποιήθηκε με το άρθρο 1 του 
Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (Α' 33). 

2. Την 191/1997 γνωμοδότηση του Συμβουλίου Αλιείας. 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την 481/1997 γνωμοδότηση του Συμβουλίου της Επι¬ 
κράτειας, με πρόταση του Υπουργού Γ εωργίας, αποφα¬ 
σίζουμε: 

Άρθρο μόνο 

1. Απαγορεύεται εφεξής η χορήγηση αδειών αλιείας 
με το αλιευτικό εργαλείο ζαργανόδιχτο σε αλιευτικά 
σκάφη. 

2. Όλες οι άδειες αλιείας με το αλιευτικό εργαλείο ζαρ- 
γανόδιχτο που έχουν ήδη χορηγηθεί σε αλιευτικά σκάφη, 
σύμφωνα με τις διατάξεις του άρθρου 3 του Β.Δ. 
666/1966 «περί αδειών αλιευτικών σκαφών» (Α' 160) παύ¬ 
ουν να ισχύουν μετά την 31η Δεκεμβρίου 1998. 

3. Μετά την 31η Δεκεμβρίου 1998 καταργούνται οιδια- 
τάξειςτου Π.Δ. 526/1988 «Αλιεία με το αλιευτικό εργαλείο 
ζαργανόδιχτο» (Α' 237). 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Οκτωβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 183, 1ος όρ. -Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531)22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


■ Μέχρι 8 σελίδες 150 δρχ. 

■ Από 9 μέχρι 16 σελίδες 300 δρχ. 

■ Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 » 

2.500 » 

Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 »> 

Δ’ (Απαλλοτριώσεις, πολεοδομία κ.λπ.) 

50.000 » 

2.500 >. 

Αναπτυξιακών Πράξεων (Τ.Α.Π.Σ.) 

25.000 >■ 

1.250 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 » 

Παράρτημα ( Πίνακες επιτυχόντων διαγωνισμών) 

5.000 - 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 »> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών & Ε.Π.Ε. 

250.000 » 

12.500 »■ 

Προκηρύξεων Α.Σ.Ε.Π. 

10.000 *■ 

500 »> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 .. 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























